Esbé Koster se moordenaar gevonnis | Maroela Media
Regter Bert Bam het die 18-jarige man, wie se naam nie bekendgemaak word nie aangesien hy minderjarig was ten tyde van die misdaad, tot 15 jaar tronkstraf gevonnis op aanklag van moord, 10 jaar tronkstraf vir roof met verswarende omstandighede, 10 jaar vir ontvoering, vyf jaar vir die onwettige besit van 'n vuurwapen, drie jaar vir die onwettige besit van ammunisie en nog 10 jaar vir diefstal van 'n vuurwapen.
Die vonnisse vir ontvoering, onwettige besit van 'n vuurwapen, onwettige besit van ammunisie en diefstal sal gelyklopend met dié vir die ander twee aanklagte uitgedien word. Hy sal dus effektief 25 jaar tronkstraf uitdien.
Koster se familie was in die hof toe die vonnisuitspraak gelewer is. Jan Koster, Esbé se man, het ná afloop van die hofverrigtinge aan Maroela Media gesê geen vonnis sal ooit sy vrou kan terugbring nie, maar die familie is wel tevrede met die vonnis.
Die tweede beskuldigde in die saak het skuld op al die aanklagte teen hom ontken. Die twee beskuldigdes se sake is gevolglik van mekaar geskei en beskuldigde nommer twee sal 18 tot 22 Junie in die hooggeregshof verhoor word.
Mooi Regter Bam ons maak altyd staat op u vonnisse.
Swart moord – 15 jr. Wit kis dreigement – 15 jr. ???!! Huh, iewers is n skroef los. Viva rsa se nie rassigge demokrasie.
Selfs al sit hy die volle 25 jaar, gaan hy maar 43 jaar oud wees as hy uitkom. Wat gaan hy dán doen? 'n Getroue, bydraende lid van die samelewing wees? Asseblief…
Dankie regter Bam dat jy die moordenaar sommer 'n goeie vonnis op gele het. So jammer vir die agtergeblewendes.
Ek dink die straf kon maar swaarder gewees het. Wanneer gaan howe begin om `n standpunt in te neem deur lewenslank te vonnis vir moord ?